Il-Father Christmas Russu u dak Finlandiż iltaqgħu fuq il-fruntiera bejn iż-żewġ pajjiżi biex jagħtu l-awgurju u wkoll xi rigali lil xulxin. Din hija tradizzjoni annwali li ilha ssir mill-2002. It-tfal miż-żewġ pajjiżi jkunu qed jistennewha bi ħġarhom u jagħtu wkoll spettaklu taż-żfin akkumpanjati mir-residenti li joqgħodu fl-inħawi. Il-Father Christmas Finlandiż ta lil Father Christmas Russu charger kompatibbli ma’ mobiles differenti filwaqt li r-Russu tah ktieb dwar il-President Russu Vladimir Putin u qal li l-akbar xewqa tiegħu hija li n-nies ikunu twajba ma’ xulxin matul is-sena kollha. It-tnejn li huma mbagħad dehru jipprattikaw il-ħiliet tagħhom rekbin is-slitta, qabel il-lejl impenjattiv tagħhom biex iqassmu r-rigali lit-tfal f’lejliet il-Milied.